Sirikit

Sirikit (diputerikan pada 12 Ogos 1932) ialah isteri dan permaisuri kepada Raja Bhumibol Adulyadej, raja Thailand. Nama rasmi beliau ialah Somdet Phra Nang Chao Sirikit Phra Borommarachininat (สมเด็จพระนางเจ้าสิริกิติ์ พระบรมราชินีนาถ).

Keluarga
Baginda diputerikan di rumah Jeneral Chao Phraya Wongsanuprapat (Mom Rajawongse Staan Snidwongse), datuknya di Bangkok. 

Sirikit menerima pendidikan di  Saint Francis Xavier  iaitu sebuah sekolah Katholik. Beliau mempunyai seorang  adik yang bernama Busba. Semasa kecil, bapanya menjadi duta di Perancis, Denmark dan United Kingdom.  Oleh itu Sirikit menyambung pengajian di Switzerland.

Lahir sebagai Mom Rajawongse Sirikit Kitiyakara, beliau  merupakan anak sulung Kolonel Mom Chao Nakkhatra Mangkala Kitiyakara. Ibunya bernama  Mom Luang Bua Kitiyakara. Datuknya pula ialah Putera Kitiyakara Voralaksana.

Perkahwinan
Ketika belajar di Switzerland, Sirikit telah bertemu dengan Raja Bhumibol Adulyadej yang juga belajar di sana. Apabila Bhumibol cedera akibat kemalangan motosikal dan dimasukkan ke Hospital Lausanne, Sirikit telah datang melawat dan menjaganya. Pada 19 Julai 1949, mereka bertunang di Lausanne. Pada Mac 1950, Bhumibol pulang ke Thailand  dan pada 28 April mereka berkahwin di Istana Pathumwan, Bangkok.

Mereka mempunyai 4 orang putera-puteri iaitu :
 Puteri Ubol Ratana, lahir pada 5 April 1951  di  Lausanne, Switzerland; 
 Putera Maha Vajiralongkorn lahir pada 28 Julai 1952
 Puteri Maha Chakri Sirindhorn lahir pada 2 April 1955
 Puteri Chulabhorn Walailak lahir pada 4 Julai 1957. 

Salah seorang cucunda mereka, Bhumi Jensen / Khun Poom terbunuh semasa gempa bumi Lautan Hindi 2004. Beliau anak Puteri Ubol Ratana dan suami Amerikanya, Peter Ladd Jensen.

Keluarga diraja Thai
Thailand
Dinasti Chakri
Permaisuri Thailand
Orang Bangkok
Orang Thai
Kelahiran 1932